El 16% dels episodis de pudors tenen origen en l’Ecoparc 2 de Montcada i Reixac\nLa primera fase de l’anàlisis registra una disminució dels episodis més intensos des de l’inici del control i la instal·lació de mesures correctores\nL’Ajuntament de Ripollet presentarà dimarts en audiència pública la primera fase de l’estudi de detecció i anàlisis de les olors que, de forma periòdica, afecten Ripollet.\nL’Ecoparc 2 de Montcada i Reixac és la principal font de pudor —el 16% dels episodis registrats entre octubre de 2015 i maig de 2016 tenen origen en la planta de tractament i reciclatge metropolitana (cosa que suposa el 77% del total) —, si bé el mateix estudi constata la reducció d’aquests episodis, en especial els de més intensitat, coincidint amb l’inici de l’anàlisis municipal i les inversions fetes els dos darrers anys a la planta amb sis biofiltres i la substitució de la coberta del digestor principal.\nEls investigadors aconsellen mantenir la vigilància de forma permanent\nL’informe, realitzat a partir d’un conveni entre l’Ajuntament i la Universitat Politècnica de Catalunya (UPC), amb la instal·lació d’aparells mesuradors en diversos habitatges particulars i registres fets per ciutadans i voluntaris que han omplert els formularis del web municipal, aconsella mantenir la vigilància de forma permanent. Els investigadors presenten les conclusions dimarts 23, en un acte obert que es tindrà lloc a les 18 hores de dimarts a l’escola Pinetons. Ripollet ha invitat als ajuntaments veïns a aprofundir els resultats, ja que la resta de pudors tenen origen en polígons industrials, la majoria situats fora del municipi. En paraŀlel, el consistori està estudiant l’impacte ambiental de 80 empreses, ubicades a Ripollet, focus potencials. –JJR\nL’Ecoparc invertirà 1’3 M en el recanvi de 4 biofiltres\nSegons el govern municipal, l’actuació permetrà reduir els episodis de males olors que afecten Ripollet. Amb tot, els sistemes telemàtics per recollir les molèsties que causa la planta segueixen habilitats i demanen als veïns que continuïn denunciant.\nL’Àrea Metropolitana de Barcelona (AMB) ha destinat 1,3 milions d’euros per reduir les emissions procedents de l’Ecoparc-2. Dilluns van començar les tasques per canviar quatre biofiltres de la planta de recollida i reciclatge de residus ubicada a Montcada i Reixac. L’actuació, que s’allargarà fins al mes de juny, contribuirà a disminuirde “forma considerable” els episodis de males olors que periòdicament afecten barris de Ripollet, segons ha valorat l’Ajuntament a l’informar de l’inici dels treballs.\nAmb tot, el municipi ha fet una crida al veïnat perquè mantinguin les denúncies i facin arribar les seves queixes a l’Ajuntament en cas de molèsties. El formlari per recollir la informació sobre males olors de la pàgina web municipal es va habilitar coincidint amb l’elaboració d’un estudi de detecció i anàlisis de les olors que l’Ajuntament va encarregar a la Universitat Politècnica de Barcelona (UPC) l’any 2015. La primera fase de l’estudi, presentat a l’abril de 2016, va concloure que les pudors estaven ocasionades, com a font principal, per l’Ecoparc de Montcada. El resultat de la segona fase , que està en avaluació, encara no s’ha fet públic.\nLa inversió anunciada culmina els treballs de millora iniciats a la planta fa dos anys amb la substitució de dos dels sis biofiltres (ara es canviaran els quatre restants) i la substitució de la coberta de sostre del digestor principal de l’Ecoparc. “Una de les prioritats de l’actual equip de fovern ha estat fer un control més exhaustiu del funcionament de la planta de l’Ecoparc-2” sostè el govern que atribueix aquestes inversions al seguiment de la qualitat de l’aire i “l’actitud vigilant”.des del municipi. El consistori estudia canviar el model de recollida de residus al municipi, el desenvolupament del qual permeti, en un futur, prescindir de plantes com l’Ecoparc.–JJR


Durant la setmana del 17 al 20 de març, hem realitzat la primera sessió de l'apadrinament lector.\nAquesta activitat consisteix en que alumnes de 4t d'ESO presenten un llibre que els va agradar motl a l'alumnat de 1r. Els més grans van venir amb el seu llibre, el van presentar als alumnes de 1r.\nAmb aquesta activitat volem augmentar les ganes de llegir, de desenvolupar el gust per la lectura, que l'alumnat es conegui i que els més petits tinguin un lector de referència entre els més grans.\nHan fet grupets on els de 4t van presentar el seu llibre, van explicar perquè els va agradar i van intentar fer venir ganes als petits de llegir-lo, els de 1r van fer preguntes, comentaris, ...\nEls diferents grups van parlar de llibres, però també d'estudis, de lectures obligatòries i d'altres coses.\nVa ser una activitat agradable i enriquidora per a tothom.\nDesprés durant la setmana del 14 al 18 d'abril, tornarem a convidar els de 4t per compatir l'experiència de la lectura.\nAgraïments a tot l'alumnat de 4t que ha participat.\nEnviat per Madame Garcia a 8:43 No hay comentarios:\nJa tenim guanyador@s del concurs\nAvui dimarts 25 de març a la biblioteca hem obert l'urna que contenia les vostres respostes del concurs (poques al meu parer, hauríeu d'haver estat més nombros@s en participar!) i una ma innocent, l'Àlex Espinosa de 1rB, ha extret les 4 butlletes guanyadores del concurs:\n1. Clàudia Aranda Vega de 2nB\n2. Arnau Tebar Monsonet de 2nA\n3. Roger Pons de 2nA\n4. Àlex Villarejo Barberà de 2nA\nFelicitats a tot@s els/les guanyador@s!!!!\nEnviat per Madame Garcia a 8:25 No hay comentarios:\nEtiquetes de comentaris: 8 de març, Activitats, concursos\nCom ja sabeu , el 2 d'abril se celebra a tot el món el DIA INTERNACIONAL DEL LLIBRE INFANTIL I JUVENIL per commemorar el naixement de Hans Christian Andersen, l'autor de clàssics com El vestit nou de l'emperador, La petita venedora de llumins, La sireneta, La princesa i el pèsol, El soldadet de plom o L'aneguet lleig, entre d'altres.\nCada any un escriptor del món adreça una carta a totes les nenes i nens, per ser llegida durant aquesta data.\nEnguany la carta ve d’Irlanda i l’ha escrita Siobhán Parkinson.\nLes opinions dels alumnes de 1rC:\nEnviat per Mireia Xortó a 17:27 No hay comentarios:\nEtiquetes de comentaris: Activitats, Dia Internacional del Llibre Infantil i Juvenil\nButlletí d'Activitats de les Biblioteques de Cornellà Abril 2014\nEnviat per Mireia Xortó a 16:45 No hay comentarios:\nDesprés de la conferència de la Núria Salán, l'Aurora Granados vol compartir el següent:\nL'altre dia vaig anar a sopar al Kentucky Fried Chicken i em vaig trobar una situació que no em va agradar gens. Vaig observar que el regal del menú infantil, per als nens era un ninot d'una pel·lícula de dibuixos animats, i per a les nenes, un davantal per pintar. Per què a les nenes un davantal i als nens un ninot? Em vaig quedar molt indignada. Aquestes empreses multi-nacionals els estan ensenyant als nens i nenes que el dia de demà el nen tindrà una feina, i la nena tindrà l’obligació de quedar-se a casa cuidant dels fills i fent tasques de la llar. Això no es pot tolerar!\nEnviat per Mireia Xortó a 9:30 No hay comentarios:\nEnviat per Madame Garcia a 9:23 No hay comentarios:\nDins el marc de les activitats que commemoren el 8 de març, a les tutories de 1r d'ESO hem analitzat un seguit d'anuncis de TV...\n... i aquestes són algunes de les conclusions que n'hem tret:\nAquests són els anuncis que hem vist:\nExemple de publicitat no sexista\nTambé hem llegit i comentat aquest article.\nDesprés de les sessions d'anàlisi, els alumnes de 1r d'ESO han creat les seves publicitats lliures d'estereotips i ens han agradat molt! Felicitats per la vostra feina!\nEnviat per Mireia Xortó a 10:20 No hay comentarios:\nElles i ells, colze a colze : bibliografia i webgrafia de coeducació\nEn aquest link trobareu llibres i pàgines webs relacionades amb la coeducació o com educar i pensar sense fer diferències per raó de gènere.\nUs aconsello que hi feu una ullada a partir de la pàgina 35 on trobareu un munt de llibres i de links sobre el tema.\nElles i ells colze a colze\nEnviat per Madame Garcia a 12:00 No hay comentarios:\nEtiquetes de comentaris: 8 de març, Bibliofília, Guies de Lectura\nLes maletes viatgeres, aquest any en Joan Manuel Gisbert\nCom cada any, i aquest en deu fer uns deu, el PLOC: Pla de Lectura de l'Orfeó Català (es diu així perquè és on tenen la seu) ens porta a les aules de 1r les seves Maletes Viatgeres, coordinat pel senyor Ernesto Rincon.\nAquest any llegirem obres de l'autor en castellà, Joan Manuel Gisbert .\nLes sessions de motivació van ser el dimarts 11 de març.\nAquest dia ve un animador (en Roger Cònsul, actor), i els engresca per llegir els llibres de la maleta de la seva classe. Les maletes es queden a l'Institut.\nT@ts molt atents!\nEn Roger Cònsul\nPer posar-hi més emoció, es valora que l'alumnat en llegeixin el màxim, i qui realment en llegeixi més tindrà un premi.\nMés endavant, el dijous 24 d'abril (l'endemà de Sant Jordi), vindrà l'autor, en Joan Manuel Gisbert. Com l'animador Roger, l'autor farà quatre sessions repetides. No li vénen de nou.\nEnviat per Madame Garcia a 11:35 No hay comentarios:\nEtiquetes de comentaris: Gust per la lectura, Treball de 1r d'ESO, Visita escriptors\nTenim un club de lectura a l'institut!!!\nEl club de lectura dels dimecres.\nL'autoanomenat club de lectures poc recomanables. Realitzat per la Dàmaris Doñate. El club, com cada any, i ja en portem sis, es fa dimecres de 4 a 5, només per a 1r d'ESO, i ara hi van 12 voluntaris de 1r A, C i D, que s'han compromès fins a final de curs.\nTot gira al voltant de la lectura reposada i comentada del llibre Momo (de M. Ende; realment es diu Momo oder die seltsame Geschichte von den Zeit-Dieben und von dem Kind, das den Menschen die gestohlene Zeit zurückbrachte, o sigui Momo o l'estranya història dels lladres de temps i de la criatura que va tornar el temps robat als homes).\nCap a final de curs hauran de fer-ne un minifilm, com si fos un tràiler, i poden guanyar premis que dóna l'Ajuntament als centres que hi participen.\nHo organitza l'entitat de Cornellà "La Fragua" (també és el nom del bar-club social d'on ha sortit), que els regala un exemplar del llibre.\nA la vitrina de l'entrada de l'Institut hi ha les diverses plaques d'honor que ens han concedit tots aquests anys.\nPer cert, el curs passat hi va haver poca participació real, i per això enguany els hem demanat un compromís real, que, per ara, funciona molt bé.\nEnviat per Madame Garcia a 11:21 No hay comentarios:\nAl vestíbul de l'Institut i fins al 21 de març, ja podeu gaudir d'aquesta magnífica exposició, que hem organitzat des de la Biblioteca per commemorar el 8 de març.\nDossier amb més informació sobre l'artista.\nEnviat per Mireia Xortó a 11:38 No hay comentarios:\nEtiquetes de comentaris: 8 de març, Còmics\nUn parell de vídeos sobre la importància de la lectura, de saber llegir...\nEl primer és d'un anunci, però il·lustra molt bé l'esforç d'un pare sud-africà per poder llegir el llibre del seu fill escriptor.\nI aquest és una escena de la bellíssima pel·lícula "El color púrpura" ("The Color Purple"):\nEnviat per Mireia Xortó a 21:39 No hay comentarios:\nAquest curs l'alumnat de primer d'ESO ha tornat a participar a la XVI ena mostra de punts de llibres que organitzen el Grup de Biblioteques Escolars de Cornellà i l'Ajuntament.\nEt tema d'aquesta edició ha estat la tira còmica.\nA la classe de plàstica, l'alumnat s'ha erforçat per realitzar els seus punts de llibre, tan útils per marcar les pàgines dels nostes estimats llibres. A continuació unes fotos realitzades durant el procès d'elaboració.\nPer Sant Jordi, sabrem si se'ns ha atorgat algun premi!!!!\nEnviat per Madame Garcia a 21:37 No hay comentarios:\nEtiquetes de comentaris: Activitats, Còmics, Treball de 1r d'ESO


Universitat de Barcelona - Primera reconstrucció de la temperatura de la península Ibèrica durant l’Holocè a partir de l’estudi d’insectes subfòssils\nInici > Notícies > Primera reconstrucció de la temperatura de la península Ibèrica durant l’Holocè...\nPrimera reconstrucció de la temperatura de la península Ibèrica durant l’Holocè a partir de l’estudi d’insectes subfòssils\nD’esquerra a dreta, Narcís Prat, Pol Tarrats i Miguel Cañedo-Argüelles, del Grup de Recerca Freshwater Ecology, Hydrology and Management (FEHM) de la UB.\nExtracció de la seqüència de la bassa de la Mora per part del Grup de Paleoambients Quaternaris de l’IPE-CSIC. Foto: Anchel Belmonte.\nRestes subfòssils de quironòmids, un tipus d’insectes similar als mosquits, han servit perquè investigadors de la Universitat de Barcelona, de l’Institut Pirinenc d’Ecologia (IPE-CSIC) i de la Universitat de Berna reconstrueixin la temperatura de la península Ibèrica a l’Holocè, el període geològic que va des de fa 11.000 anys fins a l’actualitat. Els resultats de l’estudi confirmen alguns dels patrons climàtics de l’Holocè aportats per altres metodologies: una tendència a l’augment de temperatures a l’inici del període, temperatures més altes coincidint amb l’anomenat òptim climàtic i un descens a partir de l’inici de l’Holocè tardà. El treball, publicat a la revista científica The Holocene, és la primera reconstrucció de la temperatura de la Península durant aquest període utilitzant aquest indicador. Segons els investigadors, es tracta una eina prometedora per entendre l’evolució del clima al llarg de la història i els principals canvis climàtics, tant de caràcter natural com antròpic, que han modelat els ecosistemes abans dels registres instrumentals.\nL’investigador Pol Tarrats, del Grup de Recerca Freshwater Ecology, Hydrology and Management (FEHM) de la UB, és el primer autor de l’article. També hi han participat els investigadors del FEHM-UB Miguel Cañedo-Argüelles, Narcís Prat i Maria Rieradevall; Blas Valero-Garcés i Penélope González-Sampériz, de l’Institut Pirinenc d’Ecologia (IPE-CSIC), i Oliver Heiri, de la Universitat de Berna (Suïssa).\nIndicadors paleoclimàtics en la seva fase larvària\nEls quironòmids (Chironomidae) són una família de dípters nematòcers, similars als mosquits. Es tracta d’uns insectes molt abundants a tot el món i que varien en nombre i gènere segons la temperatura en què viuen, de manera que són un bon indicador d’aquesta variable climàtica. La recerca va començar a la bassa de la Mora (Osca), d’on es van extreure els sediments necessaris per realitzar l’estudi. «Respecte al registre dels quironòmids, l’objectiu en qualsevol estudi de reconstrucció paleoambiental és obtenir les càpsules cefàliques de les larves, ja que és la fase larvària d’aquests insectes la que es desenvolupa en els sediments i de la qual queden les restes subfòssils», explica Miguel Cañedo-Argüelles, investigador postdoctoral del Departament de Biologia Evolutiva, Ecologia i Ciències Ambientals de la UB. Els subfòssils són restes biològiques el procés de fossilització de les quals no està complet a causa de la forma en què van ser sepultades en els sediments, i encara contenen matèria orgànica que pot ser analitzada.\nEl Grup de Paleoambients Quaternaris de l’IPE-CSIC va extreure aquests testimonis per aconseguir una seqüència que cobrís tot el període de l’Holocè. L’estimació de les temperatures s’obté comparant la composició d’insectes obtinguda en les mostres dels sediments al llarg de la seqüència d’estudi amb una base de calibratge composta per nombroses mostres de quironòmids obtingudes en l’actualitat que es relacionen amb els canvis de temperatura. «En el nostre cas no disposàvem d’aquest element de comparació propi de l’àrea d’estudi (Pirineus), així que la seqüència obtinguda a la bassa de la Mora es va comparar amb els resultats d’un altre estudi —el més desenvolupat i utilitzat a Europa— dut a terme en 274 llacs de Suïssa i Noruega», explica Pol Tarrats.\nDiferències regionals respecte a altres reconstruccions\nEls resultats de l’estudi mostren un increment de les temperatures a l’inici de l’Holocè, que arriben als valors més alts durant l’anomenat òptim climàtic (fa uns 7.800 anys). També s’observen altes temperatures fins fa aproximadament 6.000 anys, quan s’inicia una baixada de la temperatura que dona lloc als valors més baixos en la primera part de l’Holocè tardà (fa aproximadament entre 4.200 i 2.000 anys). Finalment, els investigadors han detectat en els últims dos mil·lennis un augment creixent de la temperatura, unes dades sobre les quals es mostren cautelosos. «No ens atrevim a assegurar que l’increment observat en la reconstrucció sigui fruit únicament de l’augment de la temperatura. Podria ser que altres covariables puguin influir en més o menys mesura en aquests resultats. Per exemple, l’augment progressiu de l’activitat antròpica a la zona podria haver modificat la comunitat de quironòmids cap a espècies adaptades a temperatures més altes, però també a altres indicadors d’influència humana», assenyala Narcís Prat.\nEncara que aquestes conclusions coincideixen amb altres reconstruccions paleoclimàtiques, els resultats també destaquen algunes divergències a escala regional. «Aquestes diferències poden ser degudes al fet que cada tipus d’indicador ens parla de senyals estacionals diferents. Així, els quironòmids són indicadors de la temperatura a l’estiu, mentre que els crisòfits o les alquenones es relacionen amb temperatures d’hivern, de primavera, o anuals», apunta l’investigador.\nUna eina per avaluar tendències climàtiques\nLa reconstrucció del clima del passat en general, i de les temperatures en particular, és una eina molt rellevant a l’hora d’avaluar tendències climàtiques actuals en un context de canvi climàtic. Per als investigadors, la metodologia seguida en aquest treball és «una eina molt interessant per contrastar, confirmar o desmentir patrons sobre l’evolució de la temperatura a l’Holocè». També permet «afegir altres indicadors per reconstruir temperatures i poder progressar en aquest camp de estudi».\nEn aquest sentit, l’objectiu de l’equip investigador és poder desenvolupar una base de comparació que relacioni les comunitats de quironòmids presents en diferents àrees geogràfiques de la península Ibèrica amb la temperatura. «Això ens permetria, d’una banda, poder confirmar la influència de la temperatura a l’hora d’explicar la distribució de les diferents espècies i, de l’altra, poder utilitzar funcions de transferència específiques per a cada zona, fet que atorgaria més robustesa i exactitud als estudis successius encaminats a reconstruir temperatures a partir dels quironòmids a la península Ibèrica», conclou Miguel Cañedo-Argüelles.\nPol Tarrats, Oliver Heiri, Blas Valero-Garcés, Miguel Cañedo-Argüelles, Narcís Prat, Maria Rieradevall, Penélope González-Sampériz. «Chironomid-inferred Holocene temperature reconstruction in Basa de la Mora Lake (Central Pyrenees)». The Holocene, 2018. Doi: https://doi.org/10.1177/0959683618788662


En aquest treball de final de grau s'ha intentat arreglar certs problemes relacionats amb el Campus Virtual que l'autor ha anat veient durant la seva estança a la Universitat de Lleida i de la seva intenció de crear una aplicació per a dispositius mòbils. Aquests problemes encapsulen una gran quantitat de temàtiques, des de les més importants com la seguretat, fins a les més opcionals com poden ser menors temps de resposta. La majoria d'aquests problemes s'han detectat duran la creació de la mencionada aplicació mòbil. Aquest document, està encara cap a la investigació de les causes d'aquests problemes. Tanmateix, s'ha intentat arreglar aquests problemes o almenys donar una explicació teòrica sobre com solucionar-los. Aquest projecte va néixer de l'interès de l'autor d'aprendre Java i Android durant l'estiu de primer curs d'Enginyeria Informàtica, crear una aplicació per al Campus Virtual de la Universitat, ja que no existia. És important remarcar que el Campus Virtual de la UdL fa ús d'un sistema anomenat SAKAI de codi obert que bàsicament és un sistema gestor per a la intercomunicació entre alumnes i professors. Aquest document, conte tota la investigació realitzada respecte el projecte SAKAI. Juntament amb explicacions de canvis realitzats al repositori de codi font del projecte.


El Patge Reial obrirà una oficina màgica al Teatre Principal com alternativa a la haima del centre de la ciutat\nACN/ Gemma Sánchez Vilanova i la Geltrú 01-12-2020 17:05 Lectures 3925\nPatge Reial Eliseu\nEl proper 5 de gener els Reis d'Orient arribaran a Vilanova i la Geltrú amb un espectacle televisiu. Descartat el format de cavalcada convencional per evitar aglomeracions, l'Ajuntament ha apostat per compartir l'arribada de Ses Majestats a través d'un programa especial que emetrà Canal Blau, amb el qual Melcior, Gaspar i Baltasar s'adreçaran a tots els infants. Prèviament, el Patge Reial Eliseu recollirà un any més les cartes de tots els nens i nenes, però no serà amb la tradicional haima del centre de la ciutat, que se suprimeix per la pandèmia. Com a alternativa, s'ubicaran unes bústies reials a totes les escoles i biblioteques i el patge obrirà la seva "oficina màgica" de correus al Teatre Principal, on es podrà entrar amb cita prèvia.\nLa cavalcada telemàtica començarà a les set de la tarda i es podrà seguir únicament per televisió. La regidora de Cultura, Adelaida Moya, ha destacat que el nou format permetrà que tots els infants puguin rebre Ses Majestats garantint les mesures de seguretat sanitària. Tot i demanar la canalla que es quedi a casa, Moya ha avançat que l'espectacle televisiu també convidarà tothom a sortir als balcons i finestres per encendre el tradicional fanalet "i guiar els Reis d'Orient en el seu recorregut a totes les llars".\nEls dies previs a la cavalcada també es modificarà la recollida de cartes. Durant l'última setmana de curs escolar, tots els centres educatius de la ciutat instal·laran unes bústies reials amb tres obertures, una per a cada rei. Un cop comencin les vacances, aquestes bústies s'ubicaran a les dues biblioteques municipals.\nEn paral·lel, del 2 al 4 de gener s'estrenarà l'oficina de correus del Patge Reial Eliseu, que obrirà les seves portes de forma gratuïta al Teatre Principal. És l'alternativa que ha adoptat l'Ajuntament un cop descartada la tradicional haima de la plaça de la Vila, on cada any s'acumulaven centenars de famílies per entregar les cartes dels infants.\n"Com que la covid no ens permet obrir la vela, hem obert l'oficina del carter reial per veure com ell, i els seus ajudants, treballen per fer arribar els desitjos als Reis d'Orient", ha explicat Moya. Per visitar l'espai caldrà fer una reserva prèvia a través d'internet a partir del 23 de desembre.\nD'altra banda, l'Ajuntament ha garantit que enguany a Vilanova se celebraran altres activitats tradicionals malgrat la pandèmia. Així, es mantindrà el pessebre de la plaça de la Vila –tot i que sense fer-ne la inauguració oficial-, es representaran 'Els Pastorets' al Círcol Catòlic i obrirà portes la tradicional Mostra Pessebrista, com a activitats més destacades. En paral·lel, l'alcaldessa Olga Arnau ha fet una crida a fomentar el comerç i la restauració local per garantir un "Nadal viu" a la ciutat.


ICV i MES, junts a les eleccions municipals a Lleida La República\nICV i MES, junts a les eleccions municipals a Lleida\n(ACN).- ICV i Moviment d'Esquerres (MES) aniran junts a les properes eleccions municipals del 24 de maig a Lleida. Així ho han anunciat aquest dimecres els dos líders de les respectives formacions, Eduard Baches per part dels ecosocialistes, i Pep Mòdol per part del nou partit d'esquerres. Baches ha remarcat que l'acord vol transmetre la ''generositat'' d'unir esforços de l'esquerra en un moment que representa una ''oportunitat històrica'' per governar a la Paeria. Ha destacat també que no tanquen la porta a afegir més formacions de l'esquerra a la candidatura tot i els ''fracassos'' que hi ha hagut amb anterioritat en les negociacions amb altres partits per fer una gran coalició d'esquerres.\nSegons Baches però, encara hi ha marge de maniobra per aconseguir la llista unitària de les esquerres fins al 24 de maig i ''s'ha d'intentar''.\nLa coalició dels dos partits neix segons Baches en un moment marcat per la situació de crisis econòmica i social en general però també per la ''crisi institucional'' que s'està registrant a la Paeria amb la guerra oberta entre l'alcalde socialista Àngel Ros i la qui havia estat la seva mà dreta, l'extinent d'alcalde Marta Camps.\nA més, també volen plasmar la ''il·lusió'' de la ''gent del carrer'' que fa dies que està demanant als partits de l'esquerra que ''estiguem a l'alçada del moment històric'' i hi hagi unió per arribar al govern de la Paeria. En aquest sentit, Baches ha dit que la coalició encara no ha definit el cap de llista ni qui més la integrarà, ja que la porta està oberta a més partits i per això ja han creat una ''comissió de llistes'' que s'ocuparà per treballar per ''unificar l'esquerra'' a la ciutat.


Les Claus de Sant Vicenç - Pis en lloguer en ZONA CENTRO per 650 €/mes - 003632\nLes Claus de Sant Vicenç - Pis en lloguer a ZONA CENTRO per 650 €/mes 003632\nPis en lloguer a Sant Vicenç de Castellet\n2 HabitacionsHabs 2 Banys 58 m2\n2 HabitacionsHabs - 2 Banys - 58 m2\nDISPONIBLE A FINAL DE JULIOL.\nPreciós pis de 57 m² nou a estrenar. 2 habitacions (1 doble i 1 individual), un estudi de 6 m² ideal per utilitzar com a despatx o habitació, lluminós saló menjador, cuina oberta, 1 bany complet i balcó. Situat al centre de la població, a pocs minuts d´IES, escoles, llar d´infants, zona esportiva, estacions de FGC, Renfe, accessos a C55.\nNO EL DEIXIS ESCAPAR !!! Índex de referència de preus de lloguer: 7.64\nPreciós pis de 57 m² nou a estrenar. 2 habitacions (1 doble i 1 individual), un estudi de 6 m² ideal per utilitzar com a despatx o habitació, lluminós saló menjador, cuina oberta, 1...\nSuperfície útil 49 m2\nÍnd. preu lloguer 7.64


diumenge, 5 de desembre de 2021, 16:11\nViolinista, director de diversos cors i músic de cobla, fou el compositor de la música dels goigs de Sant Roc\nArxivat a: Societat · Obituaris · Jaume Lloret\nBernat Salbanyà | dimecres, 20 de octubre de 2021, 21:00\nEl músic Jaume Lloret i Maresma s'ha mort avui dimecres, 20 d'octubre a 87 anys. Lloret tenia una llarga carrera musical com a intèrpret de diversos instruments, compositor i director de cor. Tot i començar la carrera religiosa que després va abandonar, Lloret va dedicar-se a la música al llarg de la seva vida. Va començar a tocar el saxofon en alguns grups mataronins, o el violí als anys 50 i 60 a l'antic teatre de Joventut Seràfica, per a qui més tard enregistraria les músiques dels Pastorets.\nJaume tocant el flabiol el Sant Roc de 2016.\nMúsic de cobla, Lloret va fer de la música tradicional catalana i, especialment, el flabiol i el tamborí, la seva lluita personal. Tot i que era força conegut per tocar el violí, va començar de ben petit amb el tible i la tenora, tocant a les cobles per a pobles i ciutats. Anys més tard, va aprendre a tocar el flabiol i el tamborí. Amb aquests instruments va fer carrera a diverses formacions, com ara la Cobla Maresme, la Cobla Costa Daurada o més tard a la Cobla Mil·lenària.\nLloret també va compondre algunes peces musicals, entre elles alguns goigs i himnes on musicava la lletra de Mn. Martí Amagat. És el cas de les "Cobles al Gloriós Sant Roc que canta el poble d'Arenys", com es titulen els goigs de Sant Roc del 1989, que han esdevingut el cant popular de les festes del vot de vila a Sant Roc i que la Generalitat va declarar com a element d'especial interès de la Festa de Sant Roc. Els goigs han esdevingut un símbol de la festa de Sant Roc. Per aquest motiu el Patronat de Sant Roc el va reconèixer amb l'Almorratxa d'Honor, el 2013.\nJaume Lloret a la darrera cantada de nadales del macipets a Vil·la Betània, el 2019.\nUna altra faceta en el món de la música era la de director de cor. Lloret va ser director durant força anys de la Societat Coral l'Esperança. També va col·laborar amb altres formacions de cant, a destacar el cor 'Els Boixets' dels Seràfics, dirigit aleshores per Santi Riera. Finalment, també va fundar la dècada dels 2000 la Coral Gregoriana Femenina d'Arenys de Mar, un cor de dones dedicat a la música gregoriana que amenitzava les misses de les festivitats als diversos convents d'Arenys, com les Clarisses, per Santa Clara, o a l'Asil Torrent, per Santa Marta.\nJaume Lloret era vidu de Concepció Ayter amb qui va tenir 4 fills. La missa funeral se celebrarà a l'església de Santa Maria d'Arenys, el pròxim dissabte, 23 d'octubre, a les 12 del migdia. Descansi en pau.


Els equips de Preferent de la Marina Alta i el juvenil nacional del Dénia comencen els partits de pretemporada | Noticias La Marina Plaza\nPublicat: dijous, 3 agost, 2017\nCalp / Calp / Dénia / Dénia / Esports / Futbol / Marina Alta / Xàbia / Xàbia| LGT\nEls equips de Preferent de la Marina Alta i el juvenil nacional del Dénia comencen els partits de pretemporada\nCalp,calpe cf,CD Dénia,CD Jávea,Dénia,equipos,futbol,juvenil a denia,Preferente Reigonal,pretemporda,xàbia\nEl Calp ja s’ha estrenat este dijous, el Dénia i el seu equip de la pedrera ho faran el cap de setmana i el conjunt de Xàbia el pròxim 8 d’agost\nComença el joc. Els equips de la Marina Alta ja estan a punt per provar si l’entrenament d’estos dies ha servit d’alguna cosa i si les plantilles, amb les noves incorporacions, s’han adaptat. Encara queda un llarg mes per a l’inici de la lliga, però tots volen estar a punt i per això cal jugar partits amistosos. Este cap de setmana serà l’inici per a dos dels tres equips de Preferent i el Juvenil A de Dénia, que milita en la Lliga Nacional.\nEl Calpe CF és el més matiner. S’ha estrenat este dijous. El CE Dénia, per la seua banda, comença a provar-se este dissabte 5 d’agost, tot i que va jugar un partit d’entrenament davant el Juvenil A la passada setmana. El primer ho ha fet com a local, en el seu camp, i el segon en el camp on ha estat entrenant durant estes dues setmanes a Oliva Nova Golf Resort, de gespa natural.\nEl conjunt calpí ha jugat un bon partit davant el conjunt juvenil nacional del Ciutat de Benidorm. Un rival dur, tot i que els jugadors són joves de 16, 17 i 18 anys. Els deniers, per la seua banda, juguen dissabte davant l’Eldenc, a les 19:00 hores. Per la seua banda, els juvenils del Dénia juguen en el Diego Mena també dissabte i a la mateixa hora davant un altre equip de la comarca: el Benissa, de Primera Regional.\nPer contra, l’equip que més tardarà serà el CE Xàbia, ho farà el pròxim dimarts 8 d’agost davant un recentment descendit a Primera Regional i contra el qual es va creuar en l’última temporada a Preferent: la UE Oliva. A més jugarà tres partits davant el CE Il·licità (el 18 d’agost, que serà el de la presentació de l’equip), CF Polop (25 d’agost) i CF Pedreguer (30 d’agost). Tots els partits seran en el seu camp a les 20:30 hores.\nClassificat: Calp, calpe cf, CD Dénia, CD Jávea, Dénia, equipos, futbol, juvenil a denia, Preferente Reigonal, pretemporda, xàbia


Cròniques jornada 16 i 17 de novembre – BÀSQUETOMS\n(+34) 93 836 27 31 - basquetoms@omsideprat.cat\nCròniques jornada 16 i 17 de novembre\nPosted on 19/11/2019 16/01/2020 by Marc Bardají\n* Sènior – Territorial Barcelona B\nCasal Vilafranca – 52\nCollbaix bàsquetOMS – 68\nTercera Victoria del nostre Sènior, aquest cop a domicili contra un SE Casal Vilafranca molt intens.\nTot i així l’equip de Manresa ha fet un partit molt serios dominant totes les facetes del joc, arribant anar al descans amb una renda de 12 punts.\nCal destacar la enorme concentració amb que l’equip a sortit a la represa, que era una de les assignatures pendents del Collbaix.\nHan aguantat la empenta dels local que s’han arribat a posar a 5 punts per sota, recordant vells fantasmes. Tot i així hem entrat al quart quart 20 punts amunt.\nAl final del partit l’equip ha sigut un pur tràmit aconseguint la victoria tant necessària.\nC.B. Solsona – 47\nbàsquetOMS – 46\nPartit molt disputat el jugat entre el BasquetOMS i el CB Solsona a casa del Solsona.\nPartit molt igualat desde el principi amb una arrancada visitant molt bona amb un parcial de (2-11), tot i que al final del quart acabava amb desavantatge visitant amb un parcial local acabant (13-11).\nTot seguia amb la mateixa tònica i amb el partit molt igualat fins a la mitja part, amb una mínima avantatge de (19-20).\nA la segona part, comença amb un altre reacció visitant, tot i que només era un miratge i seguia la igualtat en el marcador. A l’últim quart, el Solsona sortia millor i se’n anava de 7 punts en el marcador. Tot i això, el BasquetOMS a base de la pressió, reduïda la diferencia pero no podia guanyar el partit (47-46).\nJoviat 1 – 102\nbàsquetOMS Blau – 44\nDerbi manresà al pavelló de l’escola joviat que s’ha resolt per un resultat de 102-44 favorable a les locals.\nEl primer quart ha estat molt igualat i s’ha vist com les jugadores del bàsquet Oms plantaven cara a una joviat molt física i superior. Tot i regalar pilotes i concedir cistelles fàcils, aspecte pendent a millorar quan més aviat millor, s’han acabat els primers deu minuts amb un parcial de 16-10 i amb bones sensacions visitants.\nEl 2n quart ha estat un vendaval ofensiu de la joviat que ha trobat poca oposició i ha sabut aprofitar les oportunitats que ha tigut per anotar i marcar les primeres grans diferències del partit que mica en mica s’han anat fent cada cop més grans fins al resultat final. S’han aconseguit minuts de bon joc que no sempre han acabat amb cistella, ara es tracta d’allargar-los cada setmana una mica més tot i l’exigència del rival que tinguem al davant.\nLa propera setmana s’acaba la primera volta visitant la pista de la Seu d’Urgell dissabte a la tard\nbàsquetOMS taronja – 50\nC.B. Martorell – 64\nEsperàvem un equip fort, amunt en la classificació, físicament fortes amb dues jugadores destacades a la lliga.\nInici de partit igualat en el marcador, intenses i amb ganes de guanyar. Durant uns minuts ens hem posat per davant en el marcador. Hem acabat la primera part amb molt bones sensacions.\nSegona part difícil de combatre, amb mala actitud, molt toves en defensa i al rebot. Final de partit mala actitud, gens d’encert i ambició zero.\nC.N. Terrassa A – 75\nClara derrota del Pre-infantil masculí davant un equip, que ha dominat en tots els aspectes, tant físic com tècnic.\nJa de bon inici s’ha vist que els visitants sortien molt més connectats, amb domini clar del rebot tant ofensiu i defensiu i ganes de guanyar.\nMentrestant, els locals, lents en balanç defensiu i erràtics en el tir, s’han anat ensorrant cada cop més, cosa que ha fet que els visitants poguessin estar molt a sobre, tallant passades i sortint al contraatac.\nA la mitja part ja estava tot sentenciat amb un clar 10 a 36.\nA la segona, res no ha canviat i tant la dinàmica local com la visitant ha estat la mateixa.\nAl final, dura derrota, que ha de servir per aprendre a sortir molt més motivats i amb una millor actitud per poder lluitar fins el darrer minut\nbàsquetOMS – 37\nLa Salle Manresa A – 43\nNova derrota del Pre-Infantil Masculí del Bàsquet Oms, que ha dominat el marcador fins als darrers dos períodes.\nLes moltes errades dels dos equips des de bon començament del partit, han fet que cap marxes amb claretat del marcador.\nEls locals, una mica més encertats de cara a cistella han pogut agafar un avantatge de 10 punts a la mitja part, 25-15.\nA la segona, uns visitants més ambiciosos, han retallat distàncies fins als 2 punts de diferència pels locals amb un parcial de 4-16.\nEls nervis i les ganes de recuperar el marge perdut, han fet que els jugadors del Bàsquet Oms, cometessin moltes errades en les passades i juntament amb la negativitat de cara a cistella han anat perdent confiança fins al final del partit, on La Salle ha sabut gestionar millor els minuts finals amb la victoria de 6 punts.\nC.B. Manlleu blau – 16\nPartit molt desigual, el jugat avui entre els equips minis del C.B. Manlleu i el bàsquet OMS.\nGran superioritat visitant. Han jugat el partit amb una gran intensitat, i sumat a la gran superioritat física, ha provocat les grans diferències al marcador. De 18 punts a finals del primer període, i de 32 punts al final del quart període. Els últims períodes, també han sigut per els nois del bàsquet OMS.\nEl partit ha finalitzat amb el tancament del marcador amb el resultat de 16-66.\nC.B. Vilatorrada – 21\nbàsquetOMS – 45\nDurant la jornada l’equip va demostrar una gran coordinació entre elles i una gran organització entre equip. també van demostrar un gran companyerisme a la pista.\nLes diferents parts van ser favorables per l’oms amb un gran nivell de joc.\nA part d’això l’equip va notar una millora general a les seves jugadores, que durant tot el joc van tenir un molt bon percentatge d’encert a cistella fet que els va dur a la victòria del partit.\nJoviat-Salle B – 38\nbàsquetOMS – 36\nGran partit del premini masculí del Bàsquet Oms a la pista de la Joviat que acaba sense premi final.\nEl partit començava de la millor manera possible amb un parcial de 2-16 a favor en els dos primers períodes.\nTot i això, la Joviat va reaccionar i va reduir l’avantatge fins als 5 punts (20-25).\nLa segona meitat va ser de cara o creu que va acabar amb la victòria dels locals per 38-36 després de fallar 2 triples a falta de 10 segons.\nTot i la derrota, es va poder veure el millor partit de l’equip amb diferència tant a nivell ofensiu com defensiu.\nPosted in Cròniques temporada 2019 - 2020\nAgenda jornada 16 i 17 de novembre →\n← Agenda 23 i 24 de novembre


SDP tanca acords amb DA per fer llista a Andorra la Vella i Ordino | BonDia Diari digital d'Andorra.\nProgressistes-SDP està a punt de tancar un acord amb Demòcrates (DA) per formar una candidatura per a les pròximes eleccions comunals a Andorra la Vella i Ordino. On estan més avançades les converses és a la capital, on el partit formaria part d’una plataforma d’interès parroquial amb DA i Liberals d’Andorra (L’A). Els òrgans del partit taronja ja han aprovat el pacte i semblaria ser que el president dels liberals, Jordi Gallardo, també hi hauria donat el vistiplau, tot i que els membres del comitè parroquial d’Andorra la Vella no en tenien ahir cap notícia. L’acord s’hauria de confirmar avui.\nEl nom d’aquesta candidatura liderada per Conxita Marsol encara està per definir. En tot cas, la voluntat és que serveixi de paraigües de la confluència de diferents partits mentre que les sigles de les formacions l’acompanyarien a sota. Quant al repartiment de les diferents posicions a la llista, la intenció és que SDP se situï en llocs elegibles. On queden més serrells per tancar és en els aspectes programàtics i és precisament en aquest àmbit en el qual hi ha converses pendents entre els demòcrates i els progressistes. Quedaran fora d’aquest pacte el Partit Socialdemòcrata (PS), que es veu fort després dels resultats obtinguts a les darreres eleccions generals, i Terceravia, que segueix treballant per presentar candidatura. Marsol no ha aconseguit, així, aplegar sota la seva llista Terceravia encara que va oferir a aquest partit entrar-hi.\nPer altra banda, a Ordino, ACO+DA també està negociant amb SDP. Allà les converses estan anant més lentes però fonts properes a les parts implicades consideren que l’acord es pot tancar en breu.\nEls progressistes també voldrien assolir aquest tipus de pactes almenys a Encamp i a Escaldes-Engordany. Amb tot, a la primera parròquia no hi ha hagut cap mena de contacte perquè Demòcrates no té candidat. La mateixa situació es dona a Escaldes-Engordany. En el cas de Sant Julià de Lòria, en canvi, l’aposta dels progressistes era reeditar Laurèdia en Comú. Les darreres declaracions de l’actual cònsol major, Josep Miquel Vila, afirmant que volia tornar a presentar-se com a cònsol amb una candidatura independent ha dinamitat la possibilitat de repetir la fórmula amb què es va aconseguir el consolat.\nEscrit per Les coses clares el Dj., 10/10/2019 - 19:23 Enllaç permanent\nSDP recolzant a DA i a LLIBERALS quina credibilitat tenen cap dels 3? Tants sols per això tot el poble hauria de sortir a votar per demostrar que no tot si val i castigar aquesta aliança que va per cadires i no per treballar pel poble.


ARAMULTIMÈDIA - Mulïer i El Dia D: dansa i teatre per a aquest dilluns 28 de maig en la Mostra d'Alcoi\n28/05/2018 - 10:40 Escrit per RUBÉN LLEDÓ\nLa Mostra de Teatre d'Alcoi quasi acaba de començar i ja porta aquest dilluns 28 de maig dues propostes de gran nivell. A les 20 h, la Companyia Maduixa escenifica la versió de sala de 'Mulïer'. Seguidament, a les 21:30 h, la Mostra estrena un nou espai com és la Sala d'Assajos del Teatre Calderón. La companyia valenciana La Ravalera interpreta 'El dia D'.\nL'obra que ha encetat la Mostra ha sigut 'Merlín, un musical de leyenda' de Trencadís Produccions amb Javier Gurruchaga. Els professionals del teatre i programadors comencen a arribar a Alcoi, i a la seua 'segona casa' per uns dies, l'Àgora Escènica.\nRecorda que pots seguir tota la programació de la mostra a la seua web oficial i que el públic en general pot adquirir també entrades per als espectacles a TicketAlcoi.\nMulïer / Mostra de Teatre\nLa Mostra de Teatre d'Alcoi quasi acaba de començar i ja porta aquest dilluns 28 de maig dues propostes de gran nivell. A les 20 h, la Companyia Maduixa escenifica la versió de sala de 'Mulïer'. Seguidament, a les 21:30 h, la Mostra estrena un nou espai com és la Sala d'Assajos del Teatre Calderón. La companyia valenciana La Ravalera interpreta 'El dia D'. L'obra que ha encetat la Mostra ha sigut 'Merlín, un musical de leyenda' de Trencadís Produccions amb Javier Gurruchaga. Els professionals del teatre i programadors comencen a arribar a Alcoi, i a la seua 'segona casa' per uns dies, l'Àgora Escènica. Recorda que pots seguir tota la programació de la mostra a la seua web oficial i que el públic en general pot adquirir també entrades per als espectacles a TicketAlcoi.


Trànsit establirà un nou radar de tram a la C-31 a Badalona\nA més, tenen planificat instal·lar un total de set dispositius més entre el 2019 i el 2020\n09/08/2018 17:23 | Actualitzat a 09/08/2018 17:46\nImatge d'arxiu d'un radar de tram | CatalunyaDiari.cat\nJuli Gendrau, director de Trànsit, ha anunciat que el Servei Català de Trànsit instal·larà un nou radar de tram a la C-31 abans que finalitzi l’any, i més concretament, a l’altura de Badalona. Però no serà l’únic dispositiu que s’establirà en carreteres catalanes, ja que prèviament havien anunciat que en posarien tres més en funcionament al setembre: dos a l’A-2, a l’Anoia, entre Jorba i Argençola; i un altre a l’AP-7, que se situarà entre el Vallès Occidental i el Vallès Oriental, més concretament en el tram que va de Santa Perpètua de Mogoda a Mollet del Vallès.\nGendrau diu que «la prioritat és reduir la sinistralitat»\nPer defensar aquesta decisió, i fer patent que la seva voluntat és vetllar per la seguretat dels conductors, i no per recaptar diners, Gendrau ha assenyalat que «seria diferent si els instal·léssim d’amagat, però els anunciem clarament i indiquem on comencen o que en els propers quilòmetres n’hi poden haver». En aquest sentit, ha posat èmfasi en el fet que «la prioritat és reduir la sinistralitat».\nNo es pot negar que Gendrau té raó, ja que al llarg dels primers sis mesos de l’any han mort un 42% més de persones que en el mateix període de l’any passat, sumant un total de 92 víctimes que han perdut la vida en carreteres catalanes. Un fenomen que el director de Trànsit defineix com «emergència viària» .\nUn total de 30 radars de tram en les carretes catalanes\nAixí doncs, Gendrau, que també ha fet pública la seva intenció d’establir un total de set radars més entre el 2019 i el 2020, ha declarat que «són mesures que no són populars, que no agraden», però que es configuren com a necessàries, ja que «les dades són molt clares». De fet, durant el primer semestre del 2018 la sinistralitat ha davallat un 59% en aquells trams que ara compten amb radars.\nEl motiu d’aquesta baixada en el nombre de víctimes és que els radars de tram, a diferència dels fixos, eviten les frenades brusques dels conductors, a banda d'oferir un major control d’aquelles zones que compten amb diversos quilòmetres englobats en la categoria de perillosos. Un cop Trànsit hagi instal·lat aquests radars que acaba d’anunciar, ja comptarem amb un total de 30 radars de tram al llarg de la xarxa viària catalana.


Descobreixen una nova funció d'un enzim que podria intervindre en la prevenció de tumors cerebrals | Valencia Extra\nInvestigadores de l’ERI Biotecmed, al Departament de Biologia Cel·lular de la Universitat de València, han descrit un enzim -TET3- que reprimeix la transcripció d’un gen associat a la síndrome humana de Prader-Willi, una malaltia rara que causa discapacitat intel·lectual, predisposa a la formació de tumors i afecta 1 de cada 15.000 nounats, segons ha informat la institució acadèmica en un comunicat.\nUn d’eixos reguladors és la metilació de l’ADN, mecanisme que regula l’expressió gènica. La metilació generalment actua per a reprimir la transcripció gènica, alterant de manera estable l’expressió dels gens. És essencial per al desenvolupament normal del cervell.\nLa funció habitual de TET3 consisteix a eliminar metilacions, impedint que es reprimisca l’expressió dels gens i controlant la seua expressió en diferents contextos cel·lulars.\nNo obstant això, l’estudi demostra que, al cervell adult dels mamífers, TET3 exerceix una funció no habitual: reprimeix la transcripció del gen Snrpn, associat a la síndrome humana de Prader-Willi, una malaltia congènita que no només suposa discapacitat intel·lectual, sinó que comporta problemes físics –obesitat, entre uns altres–, conductuals, i predisposa a les persones afectades a patir tumors cancerosos, segons han explicat les mateixes fonts.\nEs tracta de la primera vegada que es descriu un defecte en neurogénesi que implica un gen associat a aquesta malaltia rara present en 1 de cada 15.000 persones des del naixement.\nEl descobriment d’aquesta funció no habitual de l’enzim TET3 obri pas al seu estudi en contextos cel·lulars patològics. “Sabem, per exemple, que les cèl·lules mare neurals poden actuar com a cèl·lules iniciadores del Glioblastoma, el tumor cerebral més comú i maligne en humans –comenta Sacri Ferrón–, i hem observat que en cèl·lules derivades de tumors cerebrals humans l’enzim TET3 està silenciada. A més, el gen SNRPN -diana de TET3-, associat a la síndrome de Prader-Willi en humans, també desapareix en tumors cerebrals”.\nLes investigadores treballen ara a determinar si aquestes molècules -TET3 i SNRPN- pogueren estar intervenint en la formació de tumors cerebrals en humans. “Les cèl·lules mare, per a transformar-se en tumorals, apaguen les dos molècules”, afirma Ferrón. “Treballar a mantindre-les en nivells alts podria impedir que la cèl·lula es torne cancerígena”.\nSegons la científica, en el cas de pacients de Prader-Willi, malaltia ara com ara incurable, podria previndre’s aquesta predisposició a patir tumors: “Rescatar els nivells de SNRPN en pacients podria ser en el futur una diana terapèutica”, suggereix.


Complex Kentavar Sveti Vlas Bulgària - Ofertes d'hotels amb els MILLORS DESCOMPTES EN LÍNIA\nRibarska Str., Sveti Vlas City Center, Sveti Vlas, Bulgària, 8256 - Veure al mapa\nMés informació sobre Complex Kentavar\nTant si es tracta d'un viatge de plaer com si és de negocis, Complex Kentavar és una elecció d'allotjament magnífica quan visiten Sveti Vlas. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nComplex Kentavar també ofereix moltes instal.lacions per enriquir la seva estada a Sveti Vlas. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Complex Kentavar és una selecció idònia per a la vostra estada a Sveti Vlas.


El dia que a la policia de Nova York li va sortir el tret per la culata\nEl cos policial posa en marxa una campanya a Twitter per mostrar el seu costat amable, però els ciutadans omplen la xarxa amb imatges d'actuacions violentes\nUna de les imatges difoses amb el hahstag #myNYPD / @MoreAndAgain\nBarcelonaQualsevol persona encarregada de la comunicació corporativa sap que Twitter és una arma perillosa. Resulta crucial per aconseguir una gran difusió, però pot acabar convertint-se en un canal que, en comptes de publicitat, en fa mala premsa. Si encara no ho sabia, el community manager de la policia de Nova York ho va descobrir aquest dimarts quan una iniciativa per fer que els ciutadans se sentissin propers al cos va acabar convertida en un desastrós catàleg de dubtoses actuacions policials.\nTot va començar quan, a primera hora de dimarts, el compte de Twitter de la policia de Nova York va convidar tothom a enviar fotografies on estiguessin al costat d'agents, fent servir el hahstag #myNYPD. La idea era donar una imatge de proximitat, de confiança, entre el cos policial i la comunitat a la qual serveix.\nPerò en pocs minuts, allò que semblava una bona campanya de comunicació es convertia en un autèntic desastre corporatiu. Sí, els ciutadans van respondre a la crida d'enviar imatges al costat d'agents, però en comptes de ser fotos amb ciutadans i policies somrient abraçats davant les càmeres, el que es veu és ben diferent: gent atropellada per una motocicleta policial, arrestos on s'aplica més força de la necessària... Al compte oficial només es poden veure les imatges positives, però la xarxa bull amb imatges violentes.\nÒbviament, no hi ha manera de saber quin és el context en què es van produir els arrestos, quins són els ciutadans, quina actitud mostraven davant la policia. No és possible saber, en definitiva, si l'actuació policial va ser proporcionada o no. El que és cert és que, totes juntes, les imatges que els usuaris han penjat a la xarxa donen la imatge d'un cos policia arrogant i violent, ben lluny del #myNYPD que els responsables del cos buscaven.\nviolència policial Twitter Nova


Alerta pel macrobrot en una residència de Daimús: 73 contagiats per COVID-19\nIÑAKI LÓPEZ - 29/12/2020 | Fotograf: Iñaki López\nHi ha 59 residents i 14 treballadors contagiats per Coronavirus en aquest geriàtric de la comarca de la Safor, 3 d’ells hospitalitzats\nLa situació que ha generat el COVID-19 a la comarca de la Safor és d'alerta, ja que les dades indiquen un empitjorament diari i unes pujades significants quant al nombre de nous contagiats en la zona.\nL'entrada del Coronavirus en les residències de majors és un dels punts que més preocupa, ja que els seus interns corresponen al grup d'edat de major risc de tota la població.\nConcretament a Daimús, la residència de majors Solimar, ha registrat un dels macrobrots més importants que s'han registrat des de l'inici de la pandèmia.\nEn el geriàtric d'aquest xicotet poble de la comarca de la Safor hi ha un total de 73 persones contagiades per COVID-19.\n59 infectats són interns, persones d'avançada edat i amb seriós risc davant el virus, i les altres 14 persones que també han contret la malaltia són treballadors del centre.\nHi ha 3 d'aquests infectats que romanen ingressats a l'Hospital Francesc de Borja de Gandia per les complicacions que els ha generat el Coronavirus.\nLa Conselleria de Sanitat ja manté la seua vigilància en aquesta residència de majors, ja que la finalitat és preservar la integritat i la salut dels ancians i dels quals han tingut la fortuna de no contagiar-se.\nAquesta residència de Daimús és el segon geriàtric de la comarca de la Safor que ha patit un brot important entre els seus residents i els seus treballadors, ja que fa unes setmanes el de Benirredrà va sumar fins a 12 interns morts a causa del COVID-19 i 94 contagiats.


Concentració contra el càstig de 4.000 euros per denunciar Renfe | Adrià Lizanda\nper Redacció 03 de desembre de 2019 12:55\nLes persones amb discapacitat de Barcelona pateixen un greuge econòmic d'entre 17.700 i 41.200 euros anuals de mitjana. Aquest és el resultat d'un estudi que han impulsat l'Institut Municipal de Persones amb Discapacitat i el Comitè Català de Representants de Persones amb Discapacitat (COCARMI). S'han tingut en compte els costos directes associats a la discapacitat, com ara l'atenció personal o els canvis que s'han de fer als habitatges, però també els indirectes, sobretot els costos d'oportunitat que tenen els discapacitats i també els seus cuidadors –el que deixen de percebre al mercat laboral–.\nL'estudi, elaborat per l'Escola Superior de Comerç Internacional de la Universitat Pompeu Fabra (ESCI-UPF), analitza aspectes com el laboral o el temps i la qualitat de vida de l'entorn de la persona amb discapacitat. Es mesuren deduccions, prestacions i ajudes. S'han tingut en compte tretze perfils diferents de discapacitat per incloure tots els tipus i necessitats de suport: hi ha tres nivells de discapacitat física, tres d'intel·lectual, tres de trastorns mentals, dos de discapacitats visuals i dos més en l'àmbit auditiu.\nEls investigadors proposen incloure la discapacitat com a variable a tenir en compte en polítiques de tarifació social. La presidenta de l'Institut Municipal de Persones amb Discapacitat, Marga Marí-Klose, ha assegurat que l'Ajuntament se sent interpel·lat per aquestes xifres i ja està treballant per revertir aquesta situació. En aquest sentit, ha remarcat que ja s'apliquen descomptes als centres esportius municipals i centres cívics, es destina part de l'habitatge públic al col·lectiu discapacitat i s'ha posat en marxa un servei municipal de préstec de material per a persones amb discapacitat.\nMarí-Klose ha remarcat que aquest col·lectiu no només pateix el greuge econòmic, sinó també en termes de mobilitat, de salut i de mercat de treball, amb una menor taxa d'ocupació.\nSalut Ajuntament de Barcelona


Grècia | Endevinalles\n…es diu que un home que no és home, veient i no veient un ocell que no és ocell, dalt d’un arbre que no és arbre, li tira i no li tira amb una pedra que no és pedra…\nUn eunuc borni, veu un ratpenat dalt d’un saüc, li tira una pedra tosca i falla el cop.\nL’enigme de l’Esfinx\nL’Esfinx posava aquest enigma als que passaven prop de Tebes:\nHi ha a la terra un ésser de dos peus i un altre de quatre peus que tenen el mateix nom, i també de tres peus, perquè és l’únic, entre totes les coses i éssers que es belluguen per terra, per aire o per mar, que canvia de forma. Quan camina sobre el nombre més gran de peus és quan va menys ràpid.\nPlutarc diu que Homer va morir de frustració quan no va ser capaç de resoldre un enigma que li van proposar uns pescadors.\nEls que no agafàrem van ser perduts els que no vàrem agafar, els tenim.\nLa vermina (En algunes fonts es parla de les puces i dels polls)\nUn tret característic de la poesía licofronea, al qual ja hem al·ludit suara, és el recurs de l’endevinalla, amb una tradició que es remunta als Set Savis i amb tant d’exemples en els technopaígnia i en els epigrames hel·lenístics.\nEumetis o Cleobulina de Lindos\nUn poc més endavant (148 c-e), el metge Cleodor comenta que la filla de Cleòbul proposa innocentment els seus enigmes a les dones “mentre juga i trena, com les altres, cintes i barrioles”. Tot i que Eumetis ho sent, no respon per pudor, reacció típica de les dones gregues. La formulació de frases enigmàtiques constitueix per a ella, com per a les heroïnes del teatre tràgic, l’única via de transmissió del seu saber. Si bé sabem per les conservades en la Col·lecció Teognídea que les endevinalles foren un divertiment social masculí, que es practicava en el banquet, potser les dones conreaven aquest subgènere poètic fora del banquet; (…)\nHe vist un home que soldava bronze amb foc sobre un home tan estretament com per fer- se d’una mateixa sang.\nHe vist un home que robava i ensarronava amb violència, i fer això per la força és el més just.\nUn ase mort em colpia les orelles amb una pota cornuda.\nLa flauta frígia\nAtribuït a Cleòbul, pare de Cleobulina i un dels 7 savis de Grècia.\nUn és el pare, dotze els fills.\nCada un d’ells té dues vegades trenta filles,\nde rostre altern.\nUnes es deixen veure blanques,\nTotes son immortals,\ni totes es consumeixen\nDiòtim (Diotimus, Διότιμος), compilador d’endevinalles del s. III, és un dels escriptors esmentat a l’obra d’Ateneu de Naucratis Deipnosophistae. Aquest és l’episodi que dóna lloc a l’enigma sobre la móra:\nRecerca de Glauc, fill de Minos, rei de Grècia\nEl noi anava darrera un ratolí, va caure dins un receptacle de mel i morí. Minos consultà els endevinadors i aquests li digueren que qui pogués endevinar el significat d’aquest enigma faria que el nen tornés a la vida.\nEn els camps pasturava un vedell, el cos del qual canviava de color tres vegades al dia. Primer era blanc, després vermell, i finalment negre.


Tampoc es posen d'acord sobre la composició de la taula de partits\n3 min. Barcelona 06/02/2019 13:35\n651x366 La Generalitat i la Moncloa s’encallen en la taula de partits / TONI ALBIR / EFE La Generalitat i la Moncloa s’encallen en la taula de partits / TONI ALBIR / EFE\nLes converses entre el Govern i la Moncloa continuen, però no es concreten. Malgrat que ahir semblava que els dos executius anaven en una línia similar sobre la possibilitat que una tercera persona fes de "testimoni" de la negociació entre partits polítics per resoldre el conflicte, aquest dimecres s'ha evidenciat la distància entre Madrid i Barcelona. Aquest perfil, que en termes de conflicte és una persona que ajuda a acostar les parts i a facilitar un acord, és una de les qüestions que separen els dos executius.\nPer al Govern, la nomenclatura no és important\nPer a la Generalitat, la nomenclatura per referir-se a aquesta persona no és important, però sí les funcions que ha de tenir. En un primer moment havien plantejat que fos un "mediador internacional" qui ajudés les parts a acostar-se per trobar una solució política al conflicte entre l'Estat i la majoria parlamentària independentista. Tanmateix, el Govern va obrir-se a parlar de "relator" però sempre que participés en una taula de partits nova que inclogui formacions catalanes i espanyoles. Aquest dimecres, la consellera Elsa Artadi ha afirmat que aquesta figura hauria "d'aportar llum i veracitat" del que s'està parlant, que ha d'incloure el "dret a l'autodeterminació" i la "fi de la repressió". Ahir Artadi va afirmar que la Generalitat ha fet arribar una proposta de noms, de "perfil internacional", a l'executiu espanyol. En tot cas, aquesta persona, va dir Artadi, no pot ser ningú que tingui interessos o hagi de negociar amb la Moncloa –i va descartar així que siguin altres partits com el PNB o Podem.\nLa Moncloa rebaixa la figura a una persona que faci de testimoni en la taula de partits catalans\nEn canvi, la Moncloa està lluny d'aquest plantejament. La vicepresidenta espanyola, Carmen Calvo, que ha comparegut d'urgència per donar explicacions sobre la figura del relator, ha rebaixat aquesta figura a una persona que faci de testimoni en la taula de partits catalans, que ja existeix i que es va reunir ahir per segon cop al Palau de la Generalitat.\nDues diferències en els plantejaments\nPer tant, hi ha dues diferències fonamentals entre els dos plantejaments: el Govern vol una taula de partits catalans i espanyols en què, en un primer lloc, s'hi incorporin el PSOE, Podem, JxCat i ERC, i que es pugui ampliar més endavant. La figura del relator, a parer del govern català, ha d'ajudar a "facilitar" aquestes converses. D'altra banda, la Moncloa afirma que no s'està negociant la creació d'una taula de partits espanyols i catalans sinó només una taula de formacions representades al Parlament. La figura del relator, segons la Moncloa, s'ha d'incloure en aquesta taula de diàleg catalana.\nDel desenllaç d'aquestes negociacions en depèn la tramitació dels pressupostos la setmana que ve, tot i que la Generalitat ha reclamat que les converses continuïn per arribar a un acord sobre els mecanismes de diàleg encara que els independentistes vetin els comptes al Congrés de Diputats.\nEl Govern acusa la Moncloa de "trencar" les negociacions i "cedir davant el nacionalisme espanyol i la ultradreta"


Els Capgrossos, fent la torre de 9 a Vilafranca\nLa diada de Tots Sants d'aquest 2016 no va tenir, ahir, pels Capgrossos l'encanteri de les del 2010 o el 2014. La colla blava, que diumenge ensopegava amb el 9 de 8 a Girona, va entrar a plaça disposada a superar les baixes ocasionades i tornar a afinar-se, però amb la feina a mitges altre cop la llenya va fer acte de presència. Va ser amb la torre de 9, un castell que els de blau no deixaven en només carregat des de feia quatre anys. La plaça i les diferents "photo finish" van donar com a carregat el castell però als blaus se'ls va escapar la possibilitat d'apujar després l'aposta de gamma extra. Van conformar-se amb dos castells més de 9. I no van sortir satisfets de plaça.\nLa de Vilafranca del Penedès va tornar a ser una diada de registres estratosfèrics. Els Verds van descarregar el 3 de 10 i el 4 de 9 sense folre com a millors moments i els Castellers de Sants van acompanyar la torre de 9 del seu primer 5 de 9. Els Xiquets de Tarragona van fer el 3 de 9 com a màxim registre.\nLa torre de 9 carregada "in extremis"\nEls mataronins havien assajat intensivament la nit abans, mentre la resta de mortals estava de Castanyada. Van poder recomptar baixes, recalcular alineacions i sentir-se capaços d'intentar un programa complet. La bona feina feta es va demostrar, ja a plaça, amb un 3 de 9 molt segur de bon començament. Va ser un castell de convicció, granític en pràcticament totes les seves fases. El catorzè descarregat aquest any. El bon pas previ a habilitar la torre de 9 en segona ronda. Una torre amb canvis, també, tant a la soca com al tronc i que els de blau van fer bé d'enlairar al segon peu, ja que el primer no era sòlid del tot. Fent sonar-li les gralles, els maresmencs, buscaven repetir la fita del Concurs, però aquest cop el dos va pujar menys controlat, va amagar amb girar-se massa aviat, i tot i que semblava per un moment que es parava amb l'entrada de l'aixecador, va acabar esvaint-se just al punt que es carregava.\nLa segona llenya en 48 hores va remetre els blaus al 4 de 9 amb folre, aparcant el 5 de 9 que no han pogut portar a plaça des del passat Concurs. Les hores, la insatisfacció i els canvis es van conjuntar, però, per propiciar un dels 4 de 9 més lletjos i patits en la descarregada dels darrers temps. Si bé fins a l'aleta la construcció donava garanties, durant tota la baixada va estar a punt d'esberlar-se o enfonsar-se, sobretot al folre, terços i quarts. Finalment el van salvar.\nEls Capgrossos afronten aquest diumenge la Diada Mariona Galindo Lora, a la Plaça de Santa Anna de Mataró i acabaran la seva temporada el diumenge 20 a Terrassa, on es podrien plantejar el 5 de 9 com a objectiu.


El Matí Digital - Entrevista a Jordi Margarit\nEntrevista a Jordi Margarit\nJordi Margarit i Marta Royo\n"El 9 de novembre jo aníré a votar"\nJordi Margarit Sanmartí és periodista i un dels grans comunicadors del nostre país. President de Ràdio Associació de Catalunya. Director del programa Primera Pedra de RAC1.\nUn periodista amb més de 40 anys d’experiència que segueix fent ràdio al cap de setmana i de 6 a 10 del matí.\nEns trobem a RAC1, a “casa seva”. Ell es mostra tranquil i pacient, tal com és en el seu dia a dia, fora del programa. Ens saludem afectuosament, anem cap a l’estudi (gentilment ens l’ha deixat per fer l’enregistrament d’aquesta entrevista) i començo a atacar.\nQuants anys fa que fas ràdio els caps de setmana?\nUns 18 anys. 15 anys a la privada més 3 temporades a la pública. Puc dir que fa 18 anys que no tinc caps de setmana complerts. Que no tinc un cap de setmana normal com sovint s’entén un cap de setmana normal: des de divendres al vespre a diumenge al vespre ....\nPer què caps de setmana i tan d’hora? Gairebé de matinada ...\nEl perquè s’hauria de demanar primer al director de Catalunya Ràdio (on vaig començar a fer caps de setmana) i després al de Rac 1 on treballo actualment. Buscaven una persona que pogués arribar a una audiència molt diversa: un mix entre de l’audiència de nit (la de les sis ...) i la de primera hora del matí. La resposta és que segueixo aquí perquè després de 15 anys segueixen havent-hi uns resultats molt interessants d’audiències que continuen creixent. En aquesta feina les audiències manen! I per tant segueixen apostant per mi! Alguna cosa dec fer bé (riu) . També m’ho passo molt bé. Es una franja diferent. En el meu programa es barreja la informació, l’actualitat, l’entreteniment, l’oci, el lleure, la cultura ... Això segurament en una altra franja horària no funcionaria.\n3. Com és el perfil de la teva audiència?\nSegons els estudis d’EGM (Estudi General de Mitjans), les avaluacions dels diferents mitjans i dels diferents programes, el públic és una mica diferent entre dissabte i diumenge. El públic de dissabte es lleva d’hora, va a treballar, va a veure partits de futbol dels fills o simplement volen gaudir del dia de festa i del cap de setmana complert ja des del dissabte a primera hora. El públic del diumenge és diferent. És més de relax! Un col·lectiu de gent que es lleva d’hora i vol gaudir de la ràdio, a casa, mentre esmorza o llegeix el diari. Això sí, està clar que els catalans ens llevem ben d’hora també el cap de setmana!\nSempre has fet ràdio en català?\nSí, en un 99% del meu temps sí! Tret de la meva primera època a Radio Juventud de Cartagena, fa ja molts anys, i alguna col·laboració a alguna altra emissora en l’àmbit estatal, sempre he fet ràdio en català.\nEts dels que pensen que els mitjans de comunicació i els periodistes podeu tenir influència sobre el poble i les seves opinions/decisions.\nNo, en absolut! I el que pensi així és boig i l’han de tancar. Un bon periodista ha de fer la seva feina amb esforç i rigor. Treballar amb l’objectiu d’ informar o d’entretenir, no d’influir. Si la manera de fer d’un coincideix amb l’audiència, doncs perfecte. Però per mi és absurd pensar que un periodista pugui influir ni conduir cap tipus de ramat...\nHa de ser igual la forma d’informar d’un mitjà públic que la d’un mitjà privat? Tu que has treballat a la ràdio pública i a la ràdio privada ho has pogut experimentar en primera persona. Ho és? És igual?\nTot i que els criteris d’informació que exercim a l’empresa privada a vegades són envejats per l’empresa pública, crec que la forma d’informar, i el tarannà és el mateix. Jo que he estat tant a la pública com a la privada, i sempre he funcionat de la mateixa ferma. Tant a la ràdio pública com a la privada, mai, mai, mai (ho diu amb contundència) m’han cridat de direcció per marcar-me cap línia editorial. Mai ningú m’ha indicat que és el que puc dir i que no. La pública evidentment es deu a uns mecanismes de control a voltes més per interès polític i motivacions parlamentàries, que per interès professional (cosa amb la qual no estic massa d’acord...). Jo m’he trobat còmode als dos llocs. A l’època de Catalunya Ràdio mai em vaig sentir qüestionat per res del que deia, i ara a Rac 1 tampoc. Tinc llibertat absoluta per dir el que penso. Prova està en els meus editorials de les 8 i les 9 del matí que parlo de l’actualitat econòmica, política i social sense embuts, sense pèls a la llengua ...\nPel fet que les xarxes socials siguin a l’abast de tothom fa que es converteixin en un canal menys rigorós que als altres mitjans massius com podria ser la premsa, la televisió o la ràdio?\nTenint en compte que et parla un periodista analògic amb més de 40 anys a la ràdio, la llibertat d’expressió s’ha de tenir sempre com a base d’un treball ben fet i rigorós, sigui quin sigui el mitjà. Si dèiem que en el cas dels mitjans públics aquest rigor el garanteixen uns mecanismes de control i a la privada la línia estratègica del consell d’administració o dels caps de continguts, a les xarxes socials, això no hi és. És un canal on tot s’hi val! Per mi és un espai que pot servir com a lloc d’esbravament i d’espectacle individual o col·lectiu. Però com a mitjà de comunicació com a tal, com jo l’entenc, tret de perfils puntuals i de comunicacions concretes, sovint es traspassa el llindar de la llibertat d’expressió. I quan es passa la ratlla des del punt de vista polític, social, relacional ... i tothom s’hi atreveix, llavors perd el rigor professional. Alguns mitjans digitals no acaben d’assumir la responsabilitat d’un mitjà diem tradicional. El personal no és prou madur enfront de les possibles conseqüències d’escriure a les xarxes. A vegades em pregunto si introduir algun filtre hi ajudaria, tot i que la ràdio i el directe no te filtres, i trobo que sovint hi ha més rigor, professionalitat, responsabilitat ...\nEstem vivint un moment apassionant. Un episodi únic. Passi el que passi, el 2014 serà un any històric tant per Catalunya com per l’Estat Espanyol. Si personalment ho estem vivint d’una forma molt intensa, m’imagino que per un periodista que fa ràdio ha de ser també una excel·lent oportunitat per gaudir de la professió. Poder entrevistar personatges clau pel procés, explicar què està passant, és una manera d’apropar a la gent les diferents opcions que poden esdevenir pel futur de Catalunya. Com veus el País? Creus que si un dia som independents, serem més feliços i viurem millor?\nSi fem un paral·lelisme amb la persona i la seva manera de viure, què és més fàcil: ser dependent o independent? Oi que un en les relacions socials, personals un prefereix ser independent, un vol ser un mateix? Oi que no ens agrada que ens diguin el que hem de fer i per on hem d’anar, i més si a sobre no hi estem d’acord? Oi que t’aparelles amb qui vols i amb qui decideixes, sense imposicions, sense pressions? Doncs en el cas del nostre país passa exactament el mateix. Quan ser dependent en aquest cas et porta més perjudicis que beneficis, és quan no interessa. Per tant, millor independents amb tot allò que comporti. No sé si serem més feliços o no, però en tot cas, ho haurem escollit nosaltres i serà del tot responsabilitat nostra ... No ens ho haurà imposat ningú... Potser els fracassos seran responsabilitat nostra, però els èxits també!\nPer què la independència a casa nostra s’ha “posat de moda”?\nJo diria que la sentència del Tribunal Constitucional contra l’Estatut fou el punt d’inflexió entre l’abans i el després del nostre país. La darrera oportunitat de l’entesa entre Catalunya i Espanya (ho vaig dir per antena), on a l’hora se’n va crear un altre, la de fer la consulta. A partir de llavors, la màquina de l’independentisme s’ha posat en marxa. La independència s’ha posat de moda! Mira si està de moda aquesta tendència o aquest corrent, que fins i tot actualment, partits estatals amb seu a casa nostra que mai havien parlat de la qüestió ni s’hi havien involucrat, s’atreveixen a parlar de “Catalanisme polític” quan abans el rebutjaven de totes totes. Els que de debò abans eren “catalanismes polítics” ara són “nacionalismes catalans”, podríem dir que ara són els que aposten per la tercera via, pel pacte fiscal. Vaja, els federalistes. I el “nacionalista català” de tota la vida, ara és independentista. I gràcies a l’actuació de l’Estat Espanyol, cada cop el “nacionalisme català” pren més importància, per tant l’independentisme es fa fort. Ara ja estem en immersos en un procés que aglutina molta, moltíssima gent que abans no hi era. Una moda o un corrent que engloba totes les opcions polítiques, des de la dreta fins a l’esquerra, passant pel centre, l’opció política amb la que més m’identifico ... Els independentistes aglutinen el pensament i el sentiment. Fins i tot ara a Catalunya ja no existeix l’espanyol només. Existeix el català-espanyol, personatge que fa no pas gaires anys no existia ...\nEls bons periodistes, com els bons publicistes, del missatge clau a transmetre, sovint en feu bons claims o eslògans; com el teu de La Primera Pedra de RAC1 “Catalunya, ja surt el sol” ó “Catalunya, tu a la teva” (riu). Que els diries a les següents persones clau en el procés a mode de claim/titular?\n* Carme Forcadell – no et facis teva la frase de Fraga Iribarne. “La calle es mía”\n* Muriel Casals – “La reflexió és vida”\n* Oriol Junqueras - “Didàctica, didàctica, didàctica”\n* President Mas (s’ho pensa una mica més que els altres tres) – “Som-hi, que junts arribarem a bon port”\n* Mariano Rajoy – “Vive, y deja vivir”\nJordi, votarem el 9N?\nAvui, dia que em fas l’entrevista, 17 de setembre, s’acaba d’aprovar al Parlament la llei de Consultes. Espero que el President Mas ens convoqui a les urnes el 9-N. I jo aniré a votar, sí, aniré a votar, perquè serà un deure i un dret que tinc coma ciutadà que viu en un estat democràtic.\nvery good article Bajrangi Bhaijaan Full Movie Jurassic World Full Movie\nHappy Fathers day 2015 Happy Fathers day Quotes and Sayings Happy Fathers day poems Happy Fathers day E Greeting Cards Happy Fathers day SMS MESSAGES Happy Fathers day facebook Timeline Cover Happy Fathers day HD Wallpapers Happy Fathers day HD Wallpapers Images Pictures Happy Fathers day sayings Happy Fathers day WhatsApp Images Happy Fathers day WhatsApp Status Message Happy Fathers Day 2015 Short Essay Speech\nHappy Ramadan 2015 Wishes Happy Ramadan 2015 Happy Ramadan dates Happy Ramadan 2015 Calendar Happy Ramadan timings Happy Ramadan 2015 Wishes Happy Ramadan 2015 Eid mubarak wishes Eid mubarak 2015 Eid mubarak greetings\n#5 Splitsvilla 8 latest episode\nsplitsvilla splitsvilla 8 winner splitsvilla 8 contestants splitsvilla 8 host splitsvilla 8 images splitsvilla 8 videos splitsvilla 8 latest episode bigg boss 9 unseen images bigg boss 9 images bigg boss 9 videos bigg boss 9 updates bigg boss 9 news bigg boss 9 winner


Inici > Col·leccions (PUB)>Narrativa>L'Eclèctica>Fado\nQuè mou l'Albert Martí\n—professor universitari, neuròtic militant, viatger metòdic— a trencar amb el seu passat i a instal·lar-se en una petita ciutat portuguesa? Tot indica que la descoberta de la Maria Souza en la Pensao do Arco, una joveníssima criatura assetjada per tradicions d'essències indestructibles, ha fet trontollar els seus objectius. L'Albert s'integra en aquest espai de ritmes mil·lenaris, però el lector s'adonarà aviat que hi ha alguna cosa més enllà del que suggereixen les aparences.\nAutoria: Xulio Ricardo Trigo\nXulio Ricardo Trigo (Betanzos, 1959) és novel·lista, poeta i traductor. L'any 1965 ell i tota la seua família se'n van anar a viure a València. Va ser redactor de les pàgines culturals del Diari de Barcelona i va dirigir les pàgines literàries del setmanari El Temps. També ha col·laborat en altres diaris escrivint articles literaris, així com en algunes revistes.\nDes del 1994 es dedica en exclusiva a la literatura. La seua obra ha estat premiada amb el Premi de la Crítica dels Escriptors Valencians, en dues ocasions, per La desaparició d'Evelyn i El llibre de la quietud; el Premi Enric Valor de Novel·la per L'extensió del temps; el Premi Joanot Martorell de Narrativa per Fado, i el Premi València de Poesia per La veritat cansa, entre altres.\nEl llibre de la quietud


Préstamo interbibliotecario y obtención de documentos : Servei de Biblioteca i Documentació Científica : UPV\nServei de Biblioteca i Documentació Científica Usar les biblioteques Usuaris externs Préstamo interbibliotecario y obtención de documentos ...\nEl servei de préstec interbibliotecari permet obtenir un document no existent en els fons de la UPV, però disponible en una altra biblioteca de qualsevol lloc del món.\nEs poden sol·licitar còpies d’articles de revista, capítols o parts de llibre, ponències i comunicacions de congrés, i el préstec d’originals (monografies i tesis).\nTambé proporciona còpies d’articles i capítols de llibre del fons en paper de la Biblioteca UPV. Estan exclosos d’aquest servei els documents fàcils d’adquirir o acabats d’editar, les obres de referència, els materials antics, valuosos i fràgils, o que impliquen condicions especials de conservació, contractació d’assegurança, etc., i també les patents i les normes, i els fascicles de revistes i llibres electrònics complets.\nLa prestació del servei està condicionada per la legislació vigent pel que fa a drets d’autor, les llicències firmades amb els editors per part de la UPV i les condicions del centre subministrador.\nEls documents sol·licitats a través d’aquest servei es poden utilitzar únicament per a ús privat, docent o de recerca, i la reprografia i l’ús han d’atendre la legislació vigent i la propietat intel·lectual.\nPréstec Interbibliotecari per altres biblioteques\nEl Servei de Préstec Interbibliotecari subministra documents del fons de la UPV a altres biblioteques, tant nacionals com a estrangeres.\nLes biblioteques no pertanyents a REBIUN o a NILDE poden fer la sol·licitud de documents a través del compte de correu electrònic prest@bib.upv.es\nS'admet el pagament en cupons de la IFLA i l'establiment de relacions de gratuïtat/reciprocitat/comptes de compensació.\nAltres usuaris externs\nEstà dirigit a investigadors que no tenen assignat un centre de cost, alumnes que sol·liciten préstec de llibres, investigadors sense vinculació amb la UPV, entitats públiques o privades, etc.\nEls usuaris han de sol·licitar prèviament l'alta en el servei, facilitant totes les dades personals i de contacte que li requerisca el Servei.\nTant la sol·licitud d'alta com la petició de documents es faran a través del compte de correu prest@bib.upv.es\nPoden sol·licitar documents del fons de la UPV (articles i capítols de llibre) així com d'altres biblioteques (articles, capítols de llibre i originals) que ho permeten.\nL'usuari haurà d'abonar, mitjançant transferència bancària, l'import del document sol·licitat, com a pas previ a iniciar les gestions del préstec.\nSubministrament de documents\nLes còpies d’articles de capítols de llibre, etc., se subministren preferentment en format electrònic (PDF), excepte si per restriccions de copyright o condicions que hagen establit els editors s’hagen de lliurar en versió impresa.\nEn aquest cas, s’ha de passar pel servei per a endur-se el document. En tots els casos, la persona interessada rebrà un missatge de correu electrònic en què es notifica la recepció del document.\nConsulteu les d'obtenció de documents del servei de préstec interbibliotecari.\nPer a qualsevol dubte o consulta vos podeu adreçar al nostre compte de correu prest@bib.upv.es, telefonar-nos al 963 87 70 83 o a les extensions 78830, 78832 i 78833 de la UPV.


Així va viure Mallorca el partit contra el Barça en plena crisi pel coronavirus - Esport3 - TV3 i Catalunya Ràdio\nAixí va viure Mallorca el partit contra el Barça en plena crisi pel coronavirus\nSense poder entrar a l'estadi, seguidors mallorquinistes i culers van haver de buscar solucions alternatives per gaudir del partit\nFrancesc Latorre 14/06/2020 - 11.56 Actualitzat 09/11/2021 - 08.20\nPer a la majoria d'aficions, la visita del Barça o del Madrid és el partit de l'any. També per la del Mallorca, que aquest dissabte no va poder entrar a Son Moix per donar suport al seu equip. Tot i això, els seguidors mallorquinistes van fer de tot perquè els jugadors de Vicente Moreno no se sentissin sols.\nAl costat de l'estadi, al MallorCafè les taules de la terrassa estaven reservades des de feia molts dies. Un dels primers a aparèixer va ser en "Demonio", la mascota de l'equip. Ell tampoc va poder entrar a la gespa, de manera que es va passar el partit recorrent l'illa animant els mallorquinistes. En aquesta cafeteria s'hi van aplegar un centenar d'aficionats que van qualificar la nit d'històrica i diferent, i que van poder seguir el partit a través d'una pantalla gegant. Abans del partit, dos moments emocionants: un, el cant de l'himne local, i l'altre, el minut de silenci en memòria de les víctimes del coronavirus.\nPerò no tothom va poder acostar-se tant a Son Moix. Ni tots els locals van poder obrir. Un dels que ho va fer va ser el de la Penya Barcelonista de Peguera. Van poder obrir la sala petita de les dues que tenen. En Sebastián Palmer n'és el president:\n"Hem seguit les directrius de l'Ajuntament de Peguera. Només ens hem pogut reunir una vintena de persones, tots amb mascareta i amb les cadires separades. També hem hagut d'identificar totes les persones que han anat entrant i fer-los rentar les mans amb gel desinfectant. No és el mateix que estar a l'estadi, però almenys ens hem pogut reunir. Teníem ganes que el futbol tornés i ara, d'una manera diferent, en tornem a gaudir. Ens haurem d'avesar a la nova normalitat"\nA la penya els gols se celebren, però sense abraçades. No en van poder celebrar cap a la penya mallorquinista Es Barralet, una de les més antigues de l'illa. Estan contents de reunir-se, però els dol no poder fer costat a l'equip. Ho expliquen en Miquel Mesquida, el seu president, i l'Imma Sánchez, una aficionada:\n"Fa 40 anys que vaig fundar la penya i en tot aquest temps no m'he perdut mai un partit del meu "mallorqueta" i molt em temo que enguany ja no el veurem més. Però m'estimo més que la gent faci bondat en la desescalada que no pas córrer més del compte"\n"És un moment molt difícil. Se'ns fa estrany saber que el Mallorca ens necessita, que els jugadors necessiten l'afició en aquest moment tan delicat i sentir que no hi podem ser"\nCom que no els van poder veure jugar, una cinquantena d'aficionats van esperar que els autobusos del Barça sortissin de Son Moix a la una de la matinada per fer-los una fotografia.\nAixí va viure Mallorca el partit contra el Barça


La Darsenina Apartment Sirmione Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nLa Darsenina ApartmentVia Bagnera 6 (check-in at Hotel International, Via San Francesco 25), Colombare di Sirmione, Sirmione, Itàlia, 25010 - Veure al mapaNotable8,0Basada en13comentarisLa Darsenina ApartmentVeure més fotosVestíbulVeure més fotosVeure totes les 37 fotos\nAl visitar Sirmione, vosté es sentirà com a casa a La Darsenina Apartment, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, La Darsenina Apartment és compromet a que la seva estada sigui el més còmoda possible. L'hotel ofereix transport hotel/aeroport, habitació familiar, servei de llançadora per garantir el més gran comfort possible als seus clients. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, escriptori, ventilador, aparell de televisió LCD/pantalla de plasma a cada habitació. L'hotel ofereix instal.lacions fantàstiques, incloses piscina exterior, jardí, per ajudar-vos a relaxar després d'un carregat dia a la ciutat. Les seves instal.lacions de primera i una situació excelent fan de La Darsenina Apartment la base perfecta per a gaudir de la seva estada a Sirmione.\nL’allotjament no disposa de recepció. Podeu recollir les claus a: Hotel International - Via San Francesco 25, 25010 Sirmione. Els clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el La Darsenina Apartment de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


El Cava avui: origen, atzar i una divisió que ha de sumar | D.O. Cava .\nEl Cava avui: origen, atzar i una divisió que ha de sumar\ndj., 08 Oct. 2020 |\nUna divisió que suma... Sí, pot semblar embolicat, però el titular del que vol ser a partir d’ara una petita reflexió sobre l’origen de la DO Cava i els canvis que ha viscut durant els últims anys bé que mereix un joc de paraules. Tot i que pugui semblar un disbarat, dividir pot voler dir sumar. I vaig al gra: estic convençut que la nova zonificació del territori Cava ha de ser un pas endavant per unir esforços i reivindicar, una vegada més, la qualitat, singularitat i excepcionalitat del producte i, per què no, també de la seva història. Perquè el Cava, tot i haver nascut en l’era moderna i tenir poc menys d’un segle i mig d’història; té el seu origen molt més enrere...\nVa ser el 1872 quan el viticultor Josep Raventós va elaborar la primera ampolla d’un vi escumós fet a través del mètode tradicional en una cava subterrània de Sant Sadurní d’Anoia. Però l’elaboració de vins escumosos ja tenia precedents a Catalunya, ‘els vins formiguejants’ que el savi Francesc Eiximenis citava en el llibre Com usar be del Menjar i del beure de Lo Terc del Crestia a finals del segle XIV. Estareu d’acord amb mi que vi formiguejant bé que s’ha de referir a les bombolles, oi? Però d’aquí fins al descobriment, probablement atzarós, de Dom Pérignon a l’abadia de Santa Helena de Hautvilliers i la creació d’una primera cultura enològica -els monjos no es van quedar amb la sort i hi van posar estudi-, encara van haver de passar uns quants anys... Però no va ser només l’atzar el que va fer que a Catalunya, tal com explica l’enòleg i escriptor Joan C. Martín en el seu llibre “El Cava, un vino feliz y mediterráneo”, no seguís el camí d’altres països com Alemanya on la imitació del champagne francès no va resultar en un escumós elaborat ampolla per ampolla de manera artesanal sinó en el mètode gran vas (segona fermentació en grans dipòsits) donant com a resultat el Sekt. Interessantíssimes són les reflexions que fa l’autor al voltant dels per què. Un cúmul de circumstàncies en les que la pagesia i la seva cohesió, sumades a la tradició i la seva gran capacitat cultural, donen com a resultat l’habilitat per seguir un procés, un mètode -el tradicional o champenoise-, millorar-lo i dotar-lo de personalitat pròpia. I aquí és on entra en escena un triumvirat, el que formen les tres varietats que han donat singularitat i identitat al Cava: Xarel·lo, Macabeu i Parellada. Una decisió que tot i que ara sembla fàcil no ho va ser en el seu moment. Van ser molts els que van optar per imitar el champagne francès i les seves varietats i cupatges, però la història diu que va ser la visió de Josep Raventós, i també el seu fill Manuel, la que va apostar decididament per aquestes varietats adaptades al sòl i al clima mediterrani del Penedès, el bressol del Cava.\nFem un salt en el temps d’aquella història. Després d’aquells inicis, d’uns quants anys i de molta perseverança, la Denominació d’Origen Cava produeix uns 325 milions de quilos de raïm que es converteixen en 250 milions d’ampolles de Cava, 165 milions de les quals tenen destí internacional, una quantitat que serveix per convertir-se en la primera denominació espanyola en quan a nombre d’exportacions. Mantenir aquestes xifres i millorar en qualitat continua sent la voluntat del Consell Regulador.\nParatge Qualificat i zonificació. Dues fites històriques per posar en valor la vinya i la Guarda\nEls últims anys han estat anys de sacsejades per la DO Cava, ens quedarem només amb les bones... Una decidida aposta per la qualitat va ser la que va fer que el 2018 el Consell Regulador presentés una nova categoria pel Cava, el Paratge Qualificat. I ara, dos anys més tard i amb el consens de tot el sector aconseguim aprovar l’esperada i reivindicada zonificació.\nQuatre grans zones representaran a partir d’ara la singularitat de cadascun dels caves: Comtats de Barcelona, l’àrea que inclou el bressol del Cava, la terra que el va veure néixer i les zones productores catalanes; Valle del Ebro, Vinyes d’Almendralejo i Alts de Llevant. Unes mencions que ajudaran al consumidor a identificar l’origen de cadascuna de les ampolles i conèixer-ne i detectar-ne millor les característiques que els diferencien tenint com a punt en comú un exigent mètode de producció i de control. Aquest és només el primer nivell de la zonificació. Hi segueixen les subzones: a la Valle del Ebro, Alto Ebro i Valle del Cierzo; i a Comtats de Barcelona, Valls d’Anoia-Foix, Serra de Mar, Conca del Gaià, Serra de Prades i Pla de Ponent. Les característiques orogràfiques, climàtiques, històriques i humanes ajudaran a definir-les. I finalment, la singularitat de la vinya, on tot comença, i que ja va significar ara fa dos anys, la presentació del Paratge Qualificat, serà el màxim nivell identitari, el que determini aquells caves que en origen ja es defineixen com a singulars.\nAl costat d’això i sense grans modificacions però sí amb canvis que han de reafirmar el producte com a líder en qualitat i posicionament mundial, es presenten dues noves mencions: Cava de Guarda i Cava de Guarda Superior. Aquesta última una categoria que suma als fins ara 15 mesos mínims de criança pels Reserva, 3 mesos més. Així passaran de 15 a 18 mesos de criança amb l’obligació que aquests identifiquin l’anyada a l’etiqueta. I no em puc oblidar d’un canvi que de manera natural, gràcies a la consciència del mateix sector i les demandes del consumidor, ha anat agafant volada sobretot durant l’última dècada. Em refereixo a la sostenibilitat i l’augment progressiu dels caves que apareixen al mercat certificats com a ecològics. Una realitat que la D.O s’agafa també com a deure exigint que tots els caves de Guarda Superior hagin de ser elaborats amb raïm certificat com a ecològic.\nZonificació, redefinició de les categories, augment del temps de guarda i exigència per la sostenibilitat, signifiquen, més que canvis, una manera de posar el Cava a l’avantguarda de les denominacions d’origen de vins escumosos de màxima qualitat elaborats sota l’estricte mètode tradicional. Una decisiva aposta per aquesta història i tradició. Per la feina feta durant tants anys per pagesos, viticultors, productors i elaboradors per mantenir a primera línia el nom del Cava i, sobretot, per seguir vetllant pel gaudi del consumidor. Llarga vida al Cava i salut..\nJavier Pagès, President del Consell Regulador.\netiquetes: Consell Regulador


Consells per a una bona higiene interdental - Farmàcia Miret Mestre\nMantenir una boca sana és molt important perquè el teu estat de salut en general no es ressenti. Una correcta higiene serà la teva aliada per aconseguir-ho, prevenint també malalties futures.\nRaspallant-te les dents, com a mínim tres vegades al dia, elimines la placa i aportes fluor. Però aquest hàbit no és suficient per eliminar la placa que s'acumula entre les dents. El més ideal és que completis la teva rutina de cura diària incorporant la higiene interdental. T'expliquem com fer-ho.\nCOMPLETA LA TEVA RUTINA DE CURA BUCAL\nTens moltes opcions per realitzar aquesta higiene interdental i no sempre és fàcil escollir la millor per a tu, per la qual cosa el millor és deixar-se assessorar per un professional de la salut bucal o demanar consell a la farmàcia.\nEntre les opcions que tens per reforçar el raspallat estan:\nFlosser: és còmode d'usar i t'ajudarà a arribar a les zones més difícils. És ideal per iniciar-se en aquesta rutina i es recomana habitualment quan es té dificultat per utilitzar la seda o fil dental.\nFil i seda dental: és adequat quan es té poc espai entre les dents, ja que l'accés és més reduït.\nRaspall interproximal: és de gran utilitat per completar la higiene, especialment quan hi ha espais interdentals de grans dimensions. Tingues en compte que cada persona té una mida ideal per utilitzar un interproximidal, el dentista t'indicarà l'adequat per a tu.\nIrrigador: és una opció per als més experts. Es tracta d'un dispositiu que es basa en emetre un raig d'aigua que ajuda a eliminar les restes de menjar, placa dental i bacteris entre les dents. Serà bo combinar-ho amb la neteja amb fil dental.\nALGUNS CONSELLS BÀSICS\nPer implantar la higiene interdental en la teva rutina de la millor manera per a les teves dents, tingues en compte algun consells. És recomanable fer servir la neteja interdental al mínim un cop al dia. Tant el fil i els raspalls, com els irrigadors ha d'aplicar-se seguint la línia de les genives i entre les dents.\nSi utilitzes fil dental, és important curvar-lo en forma d'U al voltant de cada dent i lliscar acuradament per sota de la línia de la geniva. Mou acuradament cap amunt i cap avall diverses vegades.\nTot i que aquests productes no són complexos d'usar, vés amb compte al fer-los servir, sobretot si no tens molta pràctica per evitar petites lesions. I compta sempre amb el consell del teu farmacèutic per assegurar que utilitzes els productes que necessites i que la teva rutina compleix tots els passos necessaris per tenir un somriure bonic i sa.


Salvador Cardús, professor convidat a la Universitat de Stanford - Actualitat - Institut Ramon Llull – Llengua i cultura catalanes\nCatalan Sounds Biennal de Venècia Festival Exposició Teatre traducció Entrevista universitats Any Llull arquitectura literatura Premi Concert cinema arts visuals Llengua catalana dansa conferència llibres gira musical música Fira del Llibre de Bolonya Circ professorat gira\nSalvador Cardús, professor convidat a la Universitat de Stanford\nPensament. Califòrnia, 27/09/2016\nSalvador Cardús, professor de Sociologia de la Universitat Autònoma de Barcelona, ha estat convidat per la Universitat de Stanford per dirigir un curs en qualitat de docent visitant dins la càtedra Juníper Serra del Departament de Cultures Ibèriques i Llatinoamericanes. Sota el títol ‘Identity is a Skin. Identity Debates in Europe and Latin America: from Essence to Appearance’, el seminari impartit per Cardús estudia diferents exemples d’afirmació i invenció de la identitat col·lectiva que han existit recentment a Europa i Amèrica del Sud.\n‘Identity is a Skin. Identity Debates in Europe and Latin America: from Essence to Appearance’ estudia exemples concrets d’estratègies d’afirmació o invenció de la identitat col·lectiva esdevinguts en diferents moments a l’Amèrica del Sud i a Europa. El curs també prendrà en consideració el conflicte existent entre Catalunya i Espanya com un cas original de consolidació d’una identitat col·lectiva en una societat desenvolupada.\nL’Institut Ramon Llull fomenta, des de l’any 2007, la docència de llengua catalana a la Universitat de Stanford i el manteniment de la Càtedra Juníper Serra d’Estudis Catalans, que acull anualment un professor visitant per impartir un curs relacionat amb la cultura catalana obert a tots els estudiants de la Universitat.\nEl curs 2013-2014 va ocupar la Càtedra l’assagista i traductora Simona Škrabec, que hi va impartir els cursos ‘Catalonia’s Literary Cartography’ i ‘The Ambiguity of the Periphery’; el 2014-2015 va fer-ho Antoni Martí Monteverde, professor de la Universitat de Barcelona, amb el curs ‘Comparative cities: travel literature as urban experience in Catalan culture’.\nSalvador Cardús (Terrassa, 1954) és doctor en Ciències econòmiques, assagista i periodista. Actualment és professor titular de Sociologia a la Facultat de Ciències Polítiques i Sociologia de la Universitat Autònoma de Barcelona, de la qual n’ha estat degà entre el 2009 i el 2011. Ha investigat en el camp de la sociologia de la religió i de la cultura, l’anàlisi dels mitjans de comunicació i també de les identitats nacionals.\nHa rebut, entre d’altres, el Premi Nacional de Periodisme (1994), el Premi Serra i Moret de civisme (1995) i el Prize for Journalism de l’Associació Europea de Diaris en Llengües Minoritàries i Regionals (2009). Ha publicat nombrosos llibres, entre el quals destaquen El desconcert de l’educació (2000), Ben educats (2003), Els terrassencs del segle xx. Immigració, identitat i canvi (2005) i El camí de la independència (2010). És membre de l’Institut d’Estudis Catalans.\nSalvador Cardús ha estat convidat a la Universitat de Stanford per impartir un curs de Sociologia del 27 de setembre al 8 de desembre